Број: 1-02-4047-3/18-4

Датум: 12.03.2018.

Београд



КОНКУРСНА ДОКУМЕНТАЦИЈА

за јавну набавку услуга -

**ТАГ уређаји за наплату путарине,**

**са допунама путарине**

за потребе Регулаторнe агенцијe за електронске комуникације и поштанске услуге

поступак јавне набавке мале вредности

 ЈН бр. 1-02-4047-3/18

|  |  |  |
| --- | --- | --- |
|  | САДРЖАJ |  |

 Одељак Назив

1. ОПШТИ ПОДАЦИ О ЈАВНОЈ НАБАВЦИ
2. ТЕХНИЧКЕ СПЕЦИФИКАЦИЈЕ И ЗАХТЕВИ
3. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ И УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА
4. КРИТЕРИЈУМИ ЗА ОЦЕЊИВАЊЕ ПОНУДА
5. УПУТСТВО ПОНУЂАЧИМА КАКО ДА САЧИНЕ ПОНУДУ
6. ОБРАЗАЦ ПОНУДЕ
7. МОДЕЛ УГОВОРА
8. ОБРАЗАЦ СТРУКТУРЕ ЦЕНА
9. ОБРАЗАЦ ИЗЈАВЕ О НЕЗАВИСНОЈ ПОНУДИ
10. ОБРАЗАЦ ИЗЈАВЕ О ПОШТОВАЊУ ОБАВЕЗА ПОНУЂАЧА

ИЗ ДРУГИХ ПРОПИСА

1. ПРИЛОЗИ

 **1. ОПШТИ ПОДАЦИ О ЈАВНОЈ НАБАВЦИ**

* 1. **Подаци о наручиоцу**

Наручилац јавне набавке је:

**Регулаторнa агенцијa за електронске комуникације и поштанске услуге (РАТЕЛ)**

|  |  |
| --- | --- |
| Матични број  | 17606590 |
| Шифра делатности | 84.13 |
| ПИБ | 103986571 |
| Број рачуна  | 840-963627-41 |
| Све финансијске обавезе према понуђачима се измирују преко Управе за трезор. |

**1.2 Општи подаци о јавној набавци**

На основу члана 39. и члана 61. Закона о јавним набавкама („Сл. гласник РС” бр. 124/12, 14/15 и 68/15, у даљем тексту: Закон) и члана 6. Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС” број 86/15), припремљена је конкурсна документација за предметни поступак јавне набавке мале вредности, означен као ЈН 1-02-4047-3/18.

|  |  |
| --- | --- |
| Назив и адреса наручиоца  | Регулаторна агенција за електронске комуникације и поштанске услуге Палмотићева број 2, 11103 Београд ПАК 106306 |
| Интернет страница наручиоца  | <http://www.ratel.rs> |
| Врста поступка  | Јавна набавка мале вредности  |
| Предмет јавне набавке  | Набавка услуга – **ТАГ уређаји за наплату путарине, са допунама путарине**  |
| Циљ поступка  | Поступак се спроводи ради закључења уговора о јавној набавци  |
| Контакт  | Жељко Гаговић: zeljko.gagovic@ratel.rs, факс 011/3223484  |

* Заинтересована лица могу преузети конкурсну документацију на:
* Порталу Управе за јавне набавке, тј. Порталу јавних набавки <http://portal.ujn.gov.rs/> и
* Интернет страници Наручиоца <http://www.ratel.rs/>.
* Не спроводи се електронска лицитација.

**1.3 Врста поступка јавне набавке и примена других закона**

Поступак јавне набавке је поступак јавне набавке мале вредности, а започет је доношењем одлуке о покретању поступка 1-02-4047-3/18 од 27.02.2018. године.

На ову набавку ће се примењивати:

- *Закон о јавним набавкама („Сл. гласник РС“ бр. 124/12, 14/15 и 68/15);*

- *Закон о општем управном поступку у делу који није регулисан Законом о јавним набавкама (Сл. лист СРЈ", бр. 33 од 11. јула 1997, 31/01, Сл. гласник РС“ бр. 30 од 7. маја 2010.);*

- *Закон о облигационим односима након закључења уговора о јавној набавци ("Сл. лист СФРЈ", бр. 29/78, 39/85, 57/89 и "Сл. лист СРЈ" 31/93);*

- *Правилници које је објавила Управа за јавне набавке везано за поступак јавне набавке („Сл. гласник РС БР. 83 од 03.10.2015. године и 86 од 14.10.2015. године);*

- *Технички прописи везано за добра која су предмет јавне набавке.*

**1.4** **Предмет јавне набавке**

Предмет јавне набавке је набавка услуга – ТАГ уређаји за наплату путарине, са допунама путарине, a назив и ознака из општег речника набавке је 63712210-8 Услуге наплате путарине на аутопутевима.

**1.5** **Право на учешће**

Право на учешће у поступку јавне набавке има сваки понуђач који испуњава све услове из члана 75. и члана 76. Закона о јавним набавкама, а како је наведено у делу 4. Услови за учешће и упутство за доказивање испуњености услова за учешће, ове конкурсне документације.

Понуђач у оквиру понуде доставља и друга документа и обрасце тражене конкурсном документацијом.

* 1. **Подношење понуда**

Заинтересовани понуђачи могу да доставе своје понуде сачињене у складу са конкурсном документацијом најкасније **до 20.03.2018**. године и то до **10.00** часова по локалном времену.

Благовременом понудом сматраће се понуда приспела на назначену адресу наручиоца до наведеног датума и сата.

Понуда поднета по истеку датума и сата одређених у позиву, сматраће се неблаговременoм и биће враћена неотворена понуђачу са назнаком да је поднета неблаговремено.

Понуђачи подносе понуде у затвореној и печатираној коверти препорученом пошиљком или лично на адресу наручиоца, тако да се при отварању може проверити да ли је коверта онаква каква је предата.

Адреса наручиоца:

**Регулаторнa агенцијa за електронске комуникације и поштанске услуге (РАТЕЛ)**

**Палмотићева бр. 2**

**11103 Београд ПАК 106306**

са напоменом:

|  |
| --- |
| **Понуда за јавну набавку**  **услуга** **- ТАГ уређаји за наплату путарине,** **са допунама путарине -** **за потребе Регулаторнe агенцијe за електронске комуникације и поштанске услуге,** **ЈН бр. 1-02-4047-3/18**  **- не отварати -** |

На полеђини коверте мора бити исписан тачан назив и адреса понуђача.

* 1. **Отварање понуда**

Јавно отварање понуда одржаће се одмах након истека рока за подношење понуда, **дана 20.03.2018**. године у **11:00** часова на адреси Наручиоца - **Регулаторна агенција за електронске комуникације и поштанске услуге, Палмотићева бр. 2, 11103 Београд ПАК 106306, сала за састанке на првом спрату, канцеларија 53**.

Присутни представници понуђача пре почетка јавног отварања понуда морају комисији за јавну набавку наручиоца уручити писмена овлашћења за учешће у поступку јавног отварања понуда које мора бити заведено код понуђача, оверено печатом и потписано од стране одговорног лица понуђача.

**1.8 Оквирни рок за доношење одлуке**

Одлука о додели уговора биће донета у року од 10 дана, од дана јавног отварања понуда.

 **2. ТЕХНИЧКЕ СПЕЦИФИКАЦИЈЕ**

Регулаторнa агенцијa за електронске комуникације и поштанске услуге (РАТЕЛ) располаже одређеним бројем возила са службене потребе, која се, с обзиром на надлежност агенције, користе за службена путовања на територији Републике Србије. Најчешћа путовања службеним возилима реализују се на релацији Београд-Ниш, јер се у Нишу налази тзв.контроло-мерни центар РАТЕЛА.

С обзиром на наведено, РАТЕЛ жели да запосленима наплата путарине приликом путовања буде комфорнија и безбедија и да се избегну процедуре задужења и раздужења са готовим новцем по основу плаћања путарине.

 Агенција РАТЕЛ, односно Наручилац, одлучила је да за електронску наплату путарине за своја службена возила набави укупно 15 ТАГ уређаја.

С обзиром да је укупна процењена вредност ове јавне набавке 750.000,00 РСД без ПДВ, укупна цена свих купљених уређаја од најповољнијег понуђача биће плаћена од наведене суме, а преостали износ би се упатио преко ПРИПЕЈД система на ТАГ-ове.

По закључењу уговора, односно приликом куповине ТАГ уређаја, Наручилац ће изабраном понуђачу доставити сва потребан документа за правна лица (Идентификациони подаци: назив, адреса, матични број, број рачуна и сл., Решење АПР о упису у регистар, Потврда Пореске управе о извршеном евидентирању за ПДВ образац, Потврда Пореске управе о извршеној регистрацији и број ПИБ, копије важеће саобраћајне дозволе за возила за које се издаје и активира ТАГ)

 **3. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА**

 **75. И 76. ЗАКОНА О ЈАВНИМ НАБАВКАМА И УПУТСТВО КАКО СЕ**

 **ДОКАЗУЈЕ ИСПУЊЕНОСТ ТИХ УСЛОВА**

**Понуђач мора у поступку предметне јавне набавке доказати следеће:**

|  |  |
| --- | --- |
|  | **ОБАВЕЗНИ УСЛОВИ** |
|  | **1.** |  | Понуђач је **регистрован код надлежног органа**, односно уписан у одговарајући регистар. |
| **2.** |  | Понуђач и његов законски заступник нису осуђивани за неко од кривичних дела као члан организоване криминалне групе, **нису осуђивани** за кривична дела против привреде, кривична дела против животне средине, кривично дело примања и давања мита, кривично дело преваре.  |
|  | **3.** |  | Понуђач је **измирио доспеле порезе, доприносе и друге јавне дажбине**, у складу са прописима Републике Србије или стране државе када има седиште на њеној територији. |
|  | **ДОДАТНИ УСЛОВ**  |
|  | **1.** |  | Да располаже неопходним **пословним**, **кадровским и техничким капацитетом**Под неопходним **пословним**, **кадровским и техничким капацитетом** се подразумева да понуђач у протеклих шест месеци, рачунајући од месеца који претходи месецу објављивања позива за подношење понуда, није био у блокади више од 20 дана. да има довољан број расположивих стручних кадрова за реализацују предмета набавке и да поседује опремљени пословни простор за обављање своје делатности и друге техничке капацитете потребне за реализацију предмета набавке. |

**Упутство за доказивање испуњености услова за учешће**

Као доказ да испуњава услове за учешће наведене у овом делу конкурсне документадије, сагласно члану 77. став 4. Закона, понуђач доставља **правилно потписану и печатом оверену ИЗЈАВУ** дату као **прилог П1** ове конкурсне документације, којом под пуном материјалном и кривичном одговорношћу потврђује да испуњава обавезне и додатне услове за учешће у поступку јавне набавке из члана 75. и 76. Закона о јавним набавкама, осим услова из члана 75. став 1. тачка 5.

Понуда понуђача који не докаже да испуњава наведене обавезне и додатне услове, биће одбијена као неприхватљива.

**Промене**

Понуђач је дужан да без одлагања писмено обавести наручиоца о било којој промени у вези са испуњеношћу услова из поступка јавне набавке, која наступи до доношења одлуке, односно закључења уговора, односно током важења уговора о јавној набавци и да је документује на прописани начин.

 **4. КРИТЕРИЈУМИ ЗА ОЦЕЊИВАЊЕ ПОНУДА**

Критеријум за оцењивање понуда је **најнижа укупна понуђена цена**.

За избор понуђача предмета јавне набавке, биће изабран онај понуђач, чија је понуђена цена најнижа.

Уколико две или више понуда имају исту понуђену цену, као најповољнија биће изабрана понуда оног понуђача који је понудио краћи рок испоруке предмета набавке.

 **5. УПУТСТВО ПОНУЂАЧИМА КАКО ДА САЧИНЕ ПОНУДУ**

**5.1 Услови понуде**

Упутство понуђачима како да сачине понуду садржи податке о захтевима у погледу садржине понуде, као и услова под којима се спроводи поступак јавне набавке.

Понуђач у понуди доставља:

* ***Изјава понуђача* о испуњавању услова *за учешће у поступку јавне набавке - Прилог П1*** из ове конкурсне документације (попуњена, потписана и оверена печатом понуђача);
* ***Образац понуде****,* за коју даје понуду (попуњен, потписан и оверен печатом понуђача);
* ***Модел уговора***, за коју даје понуду (попуњен, оверен печатом понуђача и обавезно потписан, чиме се понуђач саглашава са садржином модела уговора);
* ***Образац структуре понуђене цене*** (попуњен, потписан и оверен печатом понуђача);
* ***Образац изјаве о независној понуди*** (попуњен, потписан и оверен печатом понуђача);
* ***Образац изјаве о обавезама понуђача на основу члана 75. став 2. Закона*** (попуњен, потписан и оверен печатом понуђача).
* ***Прилог П2*** залепити на коверат понуде која се доставља наручиоцу;

**5.2 Попуњавање обрасца понуде**

Понуђач читко попуњава све обрасце, прилоге и изјаве које је добио као део конкурсне документације и овлашћено лице мора да их потпише и овери печатом на месту предвиђеном за печат и потпис.

**5.3 Облик понуде**

Понуда мора да буде поднета на преузетом обрасцу конкурсне документације, јасна и недвосмислена.

Понуђач мора да достави понуду у писаном облику. Понуђач може, поред писаног облика, да достави понуду и у електронском облику (на „*CD ROM”-*у или „*USB”-*у, у *Word*  или *Acrobat Reader* (*pdf*) формату, исправног записа). Наведени медијуми морају да буду јасно и трајно означени називом понуђача.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На коверти или кутији налепити попуњен и оверен печатом понуђача **Прилог П2**.

**5.4 Језик понуде**

Понуда мора бити на српском језику.

 **5.5 Важење понуде**

Понуда мора важити најмање 60 дана, од дана јавног отварања понуда.

**5.6 Цена**

**Понуђене цене** морају бити исказане у **динарима** или **еврима** са свим трошковима, без пореза на додату вредност.

У случају да понуђач даје попусте на понуђене цене, исте мора урачунати у коначну цену понуде. Попусти који нису урачунати у коначну цену неће бити разматрани.

У случају да су одређена добра или услуге бесплатне у Обрасцу структуре цена исказати њихову цену као 0 динара.

Понуђена цена у еврима ће се у сврху оцене понуда прерачунати у динаре према средњем девизном курсу Народне банке Србије на дан отварања понуде.

Плаћање домаћем, изабраном понуђачу, који је своју понуду доставио у еврима, ће се вршити у динарској против-вредности према средњем девизном курсу Народне банке Србије на дан плаћања.

За време трајања уговора цене из понуде се не могу мењати.

Наручилац може да одбије понуду због неуобичајено ниске цене. Неуобичајено ниска цена у смислу Закона о јавним набавкама је понуђена цена која значајно одступа у односу на тржишно упоредиву цену и изазива сумњу у могућност извршења јавне набавке у складу са понуђеним условима.Ако Наручилац оцени да понуда садржи неуобичајено ниску цену, захтеваће од понуђача детаљно образложење (у року који не може бити дужи од 5 календарских дана рачунајући од дана пријема захтева) свих њених саставних делова које сматра меродавним, у свему према члану 92. Закона о јавним набавкама.

**5.7 Рок плаћања**

Не може бити краћи од 15 данаод дана службеног пријема фактуре, а после квантитативног и квалитативног пријема добара. У складу са Законом о роковима измирења новчаних обавеза у комерцијалним трансакцијама („Сл. гласник РС” бр. 119/2012, и 68/2015), рок за измирење новчаних обавеза не може бити дужи од 45 дана.

**5.8 Гарантни рок**

**Гарантни рок за ТАГ уређаје** која су предмет набавке подлеже гаранцији произвођача и понуђач је у обавези да је достави приликом испоруке-примопредаје.

Гаранција произвођача важи према општим условима произвођача добара.

**5.9 Рок испоруке**

**Рок испоруке ТАГ уређаја са припејд сумама за плаћање путарине** неможе бити дужи од 10 (десет) дана од дана плаћања уговорних обавеза од стране Наручиоца.

**5.10 Примопредаја ТАГ уређаја**

Примопредаја ТАГ уређаја извршиће се у прописаном року, а место испоруке у Београду, у договору са представником Наручиоца.

Приликом испоруке представник Наручиоца ће проверити да ли испоручене ТАГ уређаји одговарају понуђеним.

О извршеној примопредаји ТАГ уређаја сачињава се *Записник о примопредаји ТАГ уређаја*, у коме се новоди марка, тип, количине испоручених ТАГ уређаја и износи припејд допуна, а који потписују представник Наручиоца и представник Испоручиоца.

**5.11 Средство финансијског обезбеђења**

Као средства финансијског обезбеђења којима понуђач обезбеђује испуњење својих обавеза у поступку јавне набавке, изабрани понуђач, односно извршилац, доставља:

**Меницу**

Понуђач чија је понуда изабрана као најприхватљивија, односно Извршилац, обавезује се да ће приликом закључења уговора Наручиоцу доставити **бланко соло меницу**, као средство за обезбеђење за добро извршење посла, а која се Извршиоцу враћа у року 10 (десет) дана од дана реализације предмета набавке.

Бланко соло меница мора бити регистрована у Регистру Народне банке Србије, потписана од стране лица овлашћеног за заступање Извршиоца, са печатом Извршиоца, уз коју се доставља једнократно менично овлашћење, да се меница може попунитидо 10% од од укупне вредности предметне услуге без ПДВ, са роком важности најмање 10 (десет) дана дужe од дана истека рока за коначно извршење посла.

Извршилац је обавезан да уз меницу достави и копију картона депонованих потписа оверену на дан достављања менице, којом се доказује да је лице које потписује бланко соло меницу и менично овлашћење, овлашћено за потписивање и да нема ограничења за исто и оргинал или копију захтева за регистрацију меница.

Наручилац може да наплати меницу у случају неиспуњења обавеза Извршиоца.

**5.12 Понуда**

Ова набавка није опредељена по партијама.

Понуђач може да поднесе понуду на начин који ће омогућити оцењивање понуде.

Понуда мора у потпуности да одговара захтевима из дела 2. Техничке спецификације.

**5.13 Понуда са варијантама**

Понуда са варијантама није дозвољена.

**5.14 Резервисана набавка**

Ова набавка није резервисана јавна набавка.

**5.15 Измене, допуне и опозив понуде**

У року за подношење понуде понуђач може да измени, допуни или опозове своју понуду, на исти начин на који је поднео и саму понуду - непосредно или путем поште у затвореној коверти или кутији.

У случају измене, допуне или опозива понуде, понуђач треба на коверти или кутији да назначи назив понуђача, адресу и телефон, као и име и презиме овлашћеног лица за контакт. У случају да је понуду поднела група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Измену, допуну или опозив понуде треба доставити на адресу: Регулаторна агенција за електронске комуникације и поштанске услуге, Београд, Палмотићева број 2, 11103 Београд ПАК 106306 са назнаком:

* „Измена понуде за поступак јавне набавке мале вредности, за набавку услуга – ТАГ уређаји за наплату путарине, са допунама путарине, ЈН бр. 1-02-4047-3/18“ ;
* „Допуна понуде за поступак јавне набавке мале вредности, за набавку услуга – ТАГ уређаји за наплату путарине, са допунама путарине, ЈН бр. 1-02-4047-3/18“ ;
* „Опозив понуде за поступак јавне набавке мале вредности, за набавку услуга – ТАГ уређаји за наплату путарине, са допунама путарине, ЈН бр. 1-02-4047-3/18“ ;

**5.16 Учествовање у заједничкој понуди или као подизвођач**

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда. У супротном, такве понуде ће бити одбијене.

**5.17 Учешће подизвођача**

Уколико понуђач подноси понуду са подизвођачем, дужан је да у понуди наведе да ће извршење набавке делимично поверити подизвођачу, проценат укупне вредности набавке који ће поверити подизвођачу, као и део предмета набавке који ће извршити преко подизвођача.

Проценат укупне вредности набавке који ће понуђач поверити подизвођачу не може бити већи од 50%.

Понуђач је дужан да за подизвођаче достави доказе о испуњености услова који су тражени у Упутству како се доказује испуњеност услова.

Понуђач је дужан да наручиоцу, на његов захтев, омогући приступ код подизвођача ради утврђивања испуњености услова.

Наручилац може на захтев подизвођача и где природа предмета набавке то дозвољава пренети доспела потраживања директно подизвођачу, за део набавке која се извршава преко тог подизвођача. Пре доношења одлуке о преношењу доспелих потраживања директно подизвођачу наручилац ће омогућити добављачу да у року од 5 дана од дана добијања позива наручиоца приговори уколико потраживање није доспело. Све ово не утиче на правило да понуђач, односно добављач у потпуности одговара наручиоцу за извршење обавеза из поступка јавне набавке, односно за извршење уговорних обавеза, без обзира на број подизвођача.

**5.18 Подношење заједничке понуде**

Понуду може поднети група понуђача.

Саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке, а који обавезно садржи податке о:

1) члану групе који ће бити носилац посла, односно који ће поднети понуду и који ће заступати групу понуђача пред наручиоцем и

2) опис послова сваког од понуђача из групе понуђача у извршењу уговора.

Група понуђача је дужна да достави све тражене доказе о испуњености услова који су наведени у Упутству како се доказује испуњеност услова.

**5.19 Разлози због којих понуда може бити одбијена и одустајање од избора**

Биће разматране само понуде које су благовремено предате и прихватљиве.

Наручилац ће одбити све неприхватљиве понуде у смислу члана 107. Закона о јавним набавкама.

**5.20 Рок за закључење уговора**

Наручилац у року од 8 (осам) дана од дана протека рока за подношење захтева за заштиту права доставља на потпис уговор понуђачу коме је уговор додељен.

Ако понуђач коме је уговор додељен одбије да закључи уговор о јавној набавци, наручилац може да закључи уговор са првим следећим најповољнијим понуђачем.

**5.21 Тражење додатних информација и појашњења**

Заинтересовано лице може, у писменом облику, тражи од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније 5 (пет) дана пре истека рока за подношење понуде.

Наручилац је дужан да у року од 3 (три) дана од пријема захтева, одговор објави на Порталу јавних набавки и на својој интернет страници.

Тражење додатних информација и појашњења телефоном није дозвољено.

Комуникација се у поступку јавне набавке одвија на начин прописан чланом 20. Закона, а то је писаним путем на адресу Регулаторна агенција за електронске комуникације и поштанске услуге, Београд, Палмотићева број 2, I спрат, канцеларија 51, 11103 Београд 106306, на факс број 011/3223-484 или на e-mail zeljko.gagovic@ratel.rs.

 Додатне информације у вези са позивом за подношење понуда могу се добити сваког радног дана од 10.00 до 14.00 часова, и то: Група за јавне набавке - контакт особа: Жељко Гаговић, путем факса 011/3223-484 или на e-mail zeljko.gagovic@ratel.rs.

**5.22 Негативне референце**

Наручилац може одбити понуду уколико поседује доказ о поступцима понуђача који су наведени у члану 82. Закона.

**5.23 Упозорење**

У време позива наручилац и понуђач не могу започињати нити вршити радње које би могле унапред одредити избор одређене понуде.

У периоду од избора понуде до почетка важења уговора наручилац и понуђач не могу започети радње које би могле проузроковати да уговор не почне да важи или да не буде испуњен.

У случају обустављања поступка ни једна страна не може започињати ни спроводити поступке који би могли отежати поништење или промену одлуке о избору понуђача или би могли утицати на непристрасност комисије.

**5.24 Подаци о надлежним органима где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл. а који су везани за извршење уговора о јавној набавци у случају јавних набавки код којих је позив за подношење понуде објављен на страном језику**

* Подаци о пореским обавезама се могу добити у Пореској управи, Министарства финансија и привреде.
* Подаци о заштити животне средине се могу добити у Агенцији за заштиту животне средине и у Министарству енергетике, развоја и заштите животне средине.
* Подаци о заштити при запошљавању и условима рада се могу добити у Министарству рада, запошљавања и социјалне политике.

**5.25 Поверљивост понуде**

Свака страница понуде која садржи податке који су поверљиви за понуђача треба у горњем десном углу да садржи ознаку ,,ПОВЕРЉИВО” у складу са чланом 14. Закона.

Неће се сматрати поверљивим докази о испуњености обавезних услова, цена и други подаци из понуде који су од значаја за примену елемената критеријума и рангирање понуде.

Наручилац je дужан да чува као поверљиве све податке о понуђачима садржане у понуди који су посебним прописом утврђени као поверљиви и које је као такве понуђач означио у понуди.

Наручилац ће одбити да да информацију која би значила повреду поверљивости података добијених у понуди.

Наручилац ће чувати као пословну тајну имена заинтересованих лица, понуђача и податке о поднетим понудама до отварања понуда.

**5.26 Заштита права понуђача**

Поступак заштите права понуђача регулисан је одредбама члана 138. - 167. Закона.

Захтев за заштиту права подоси се наручиоцу, а копија се истовремено доставља Републичкој комисији.

Захтев за заштиту права може да поднесе понуђач, подносилац пријаве, кандидат, односно заинтересовано лице, које има интерес за доделу уговора, односно оквирног споразума у конкретном поступку јавне набавке и који је претрпео или би могао да претрпи штету због поступања наручиоца противно одредбама Закона.

Захтев за заштиту права може се поднети у току целог поступка јавне набавке, против сваке радње наручиоца, осим ако Законом није другачије одређено.

Захтев за заштиту права којим се оспорава врста поступка, садржина позива за подношење понуда или конкурсне документације сматраће се благовременим ако је примљен од стране наручиоца најкасније три дана пре истека рока за подношење понуда, без обзира на начин достављања и уколико је подносилац захтева у складу са чланом 63. став 2. Закона указао наручиоцу на евентуалне недостатке и неправилности, а наручилац исте није отклонио.

После доношења одлуке о додели уговора или одлуке о обустави поступка, рок за подношење захтева за заштиту права је пет дана од дана објављивања одлуке на Порталу јавних набавки.

Захтевом за заштиту права не могу се оспоравати радње наручиоца предузете у поступку јавне набавке ако су подносиоцу захтева били или могли бити познати разлози за његово подношење пре истека рока за подношење захтева из члана 149. став 3. и 4. Закона, а подносилац захтева га није поднео пре истека тог рока.

Захтев за заштиту права не задржава даље активности наручиоца у поступку јавне набавке у складу са одредбама члана 150. Закона.

Наручилац објављује обавештење о поднетом захтеву за заштиту права на Порталу јавних набавки и на својој интернет страници најкасније у року од два дана од дана пријема захтева за заштиту права.

Подносилац захтева за заштиту права је дужан да на рачун буџета Републике Србије уплати таксу од 60.000,00 динара, на број жиро рачуна: 840-30678845-06; шифра плаћања: 153; позив на број: број или ознака јавне набавке; сврха уплате: ЗЗП, назив наручиоца или број или ознака конкретне јавне набавке, прималац: буџет Републике Србије.

**5.27 Права наручиоца после подношења понуда**

Наручилац може захтевати додатна објашњења, контроле и допуштене исправке од понуђача после подношења понуде и вршити контролу код понуђача у складу са чланом 93. Закона о јавним набавкама.

**5.28 Стручна оцена понуда**

Након спроведене стручне оцене понуда, биће вредноване само понуде које су предате благовремено и које у потпуности испуњавају све захтеве из конкурсне документације, тј. понуде које су одговарајуће и прихватљиве.

Неодговарајуће понуде се неће даље разматрати, већ ће бити одбијене.

1) Благовремена понудаје понуда која је примљена од стране наручиоца у року одређеном у позиву за подношење понуда.

2) Одговарајућа понудаје понуда која је благовремена, и за коју је утврђено да потпуно испуњава све услове из техничке спецификације.

3) Прихватљива понудаје понуда која је благовремена, коју наручилац није одбио због битних недостатака, која је одговарајућа, која не ограничава, нити условљава права наручиоца или обавезе понуђача и која не прелази износ процењене вредности јавне набавке.

 **6. ОБРАЗАЦ ПОНУДЕ**

На основу позива за набавку услуга **– ТАГ уређаји за наплату путарине, са допунама путарине**, у поступку јавне набавке мале вредности, означеног као ЈН бр. 1-02-4047-3/18.

**Табела 1.**

|  |  |
| --- | --- |
| **ПОДАЦИ О ПОНУЂАЧУ**  |  |
| **Назив понуђача:**  |  |
| **Адреса понуђача:**  |  |
| **Име особе за контакт:**  |  |
| **e-mail за пријем поште** (сагласно члану 20. Закона о јавним набавкама): |  |
| **Радно време** *(подаци о радном временуи и радним данима)*  |  |
| **Телефон:**  |  |
| **Телефакс:**  |  |
| **Порески идентификациони број (ПИБ):**  |  |
| **Матични број:**  |  |
| **Шифра делатности:**  |  |
| **Назив банке и број рачуна:**  |  |
| **Лице овлашћено за потписивање уговора:**  |  |
| **Лице овлашћено за техничку подршку**  |  |
|  |
| **Tабела 2.**  |
| **Понуду дајем:** ***(****заокружити начин давања понуде и уписати податке под а) б) или**в)****)*** |
| **А) САМОСТАЛНО** |
| **Б) СА ПОДИЗВОЂАЧЕМ** |
| Назив подизвођача: |  |  |
| Адреса:  |  |
| Матични број:  |  |
| Порески идентификациони број (ПИБ):  |  |
| Име особе за контакт:  |  |
| Проценат укупне вредности набавке који ће извршити подизвођач:  |  |
| Део предмета набавке који ћеизвршити подизвођач:  |  |
| **В) КАО ЗАЈЕДНИЧКУ ПОНУДУ** |
| Назив учесника у заједничкој понуди: |  |  |
| Адреса:  |  |
| Матични број:  |  |
| Порески идентификациони број (ПИБ):  |  |
| Име особе за контакт: |  |

**Напомена:** *Уколико има више подизвођача или учесника у заједничкој понуди него што има места у табели 2. потребно је копирати табелу 2. и попунити податке за све подизвођаче или учеснике у заједничкој понуди.*

*Уколико група понуђача подноси заједничку понуду табелу 1. „ПОДАЦИ О ПОНУЂАЧУ“ треба са својим подацима да попуни носилац посла, док податке о осталим учесницима у заједничкој понуди треба навести у табели 2.*

**Подносим следећу ПОНУДУ:**

**за набавку услуга** **– ТАГ уређаји за наплату путарине, са допунама путарине**

| Назив | Јединицамере | Количина | Јединичнацена без ПДВ(РСД) | Укупнацена без ПДВ(РСД) |
| --- | --- | --- | --- | --- |
| 1 | 2 | 3 | 4 | 5=3x4 |
| ТАГ уређај занаплату путарине | комад | 15 |  |  |

|  |  |
| --- | --- |
|  **УКУПНА ЦЕНА БЕЗ ПДВ** (РСД) |  |
|  УКУПНО ПДВ (......... %) (РСД) |  |
|  УКУПНА ЦЕНА СА ПДВ (РСД) |  |

**Рок испоруке ТАГ уређаја са припејд допунама за плаћање путарине**  је \_\_\_\_\_\_\_\_ дана (*понуђени рок*) од дана плаћања уговорних обавеза од стране Наручиоца.

(Не може бити дужи од 10 дана од дана плаћања уговорних обавеза од стране Наручиоца.)

**Место испоруке** је у Београду, у договору са представником Наручиоца.

**Гарантни рок за ТАГ уређаје** која су предмет набавке подлеже гаранцији произвођача и понуђач је у обавези да је достави приликом испоруке-примопредаје.

Гаранција произвођача важи према општим условима произвођача добара.

**Понуда важи** \_\_\_\_\_\_ дана (*не краће од 30 дана*) од дана јавног отварања понуда.

|  |
| --- |
|  |
| (Место и датум) |  |

 **Понуђач**

\_\_\_\_\_\_\_\_\_\_\_\_\_\_\_

 (Печат и потпис)

 **7. МОДЕЛ УГОВОРА**

**МОДЕЛ УГОВОРА**

**за јавну набавку услуга** **-**

**ТАГ УРЕЂАЈИ ЗА НАПЛАТУ ПУТАРИНЕ, СА ДОПУНАМА ПУТАРИНЕ**

Закључен у Београду, између:

**РЕГУЛАТОРНЕ АГЕНЦИЈЕ ЗА ЕЛЕКТРОНСКЕ КОМУНИКАЦИЈЕ И ПОШТАНСКЕ УСЛУГЕ**, са седиштем у Београду, улица Палмотићева број 2 (у даљем тексту: Наручилац), кога заступа директор др Владица Тинтор, број рачуна: 840-963627-41, ПИБ:103986571; матични број:17606590, шифра делатности: 84.13;

и

**„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“** са седиштем у \_\_\_\_\_\_\_\_\_\_\_\_\_\_\_ , улица \_\_\_\_\_\_\_\_\_\_\_\_\_\_\_ бр. \_\_\_\_\_\_\_\_\_ , (у даљем тексту: Извршиоцу), кога заступа: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број рачунa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_; ПИБ: \_\_\_\_\_\_\_\_\_\_\_\_\_\_\_\_\_; матични број: \_\_\_\_\_\_\_\_\_\_\_\_\_\_\_\_; шифра делатности: \_\_\_\_\_\_.

ПРЕДМЕТ

Члан 1.

Предмет овог уговора је набавка добара - за набавку услуга – ТАГ уређаји за наплату путарине, са допунама путарине (у даљем тексту: ТАГ уређаји), у складу са Спецификацијом и захтевима Наручиоца из конкурсне документације за ЈН бр. 1-02-4047-3/18 и понудом Извршиоца бр. 1-02-4047-3/18-? од \_\_ . \_\_ .2018. године, које чине саставни део овог уговора.

ЦЕНА И УСЛОВИ ПЛАЋАЊА

Члан 2.

Наручилац се обавезује да ће цену за сва добра из члана 1. овог уговора, односно ТАГ уређаје, Извршиоцу платити укупан износ, прецизиран у прихваћеној понуди, \_\_\_\_\_\_\_\_\_\_\_\_\_\_\_\_ РСД без ПДВ, а \_\_\_\_\_\_\_\_\_\_\_\_\_\_\_\_ РСД са ПДВ-ом.

Наручилац се обавезује да ће преосталу суму, до процењене вредности јавне набавке, платити Извршиоцу износ \_\_\_\_\_\_\_\_\_\_\_\_\_\_\_\_ РСД без ПДВ, а \_\_\_\_\_\_\_\_\_\_\_\_\_\_\_\_ РСД са ПДВ-ом, за плаћање путарине унапред (ПРИПЕЈД систем).

РОК И НАЧИН ПЛАЋАЊА

Члан 3.

Наручилац се обавезује да плаћање цене из члана 2. овог уговора изврши у складу са Законом о роковима измирења новчаних обавеза у комерцијалним трансакцијама („Сл. гласник РС” бр. 119/2012, и 68/2015).

Расподелу расположивих средстава за плаћање путарине по ТАГовима, односно припејд допуне, договориће представници Наручиоца и Извршиоца.

РОК И МЕСТО ИСПОРУКЕ

Члан 4.

Рок испоруке ТАГ уређаја са припејд допунама за плаћање путарине је \_\_\_\_\_\_\_\_ дана *(понуђени рок)* од дана плаћања уговорних обавеза од стране Наручиоца.

Наручилац се обавезује да ће пре примопредаје ТАГ уређаја доставити изабраном понуђачу, односно Извршиоцу, сва потребан документа за правна лица (Идентификациони подаци: назив, адреса, матични број, број рачуна и сл., Решење АПР о упису у регистар, Потврда Пореске управе о извршеном евидентирању за ПДВ образац, Потврда Пореске управе о извршеној регистрацији и број ПИБ, копије важеће саобраћајне дозволе за возила за које се издаје и активира ТАГ).

Примопредаја ТАГ уређаја извршиће се у прописаном року, а место испоруке у Београду, у службеним просторијама Извршиоца, у договору са представником Наручиоца.

ПРИМОПРЕДАЈА ПРЕДМЕТА НАБАВКЕ

Члан 5.

Примопредаја предмета набавке, ТАГ уређаја ТАГ уређаја са припејд допунама извршиће се у прописаном року и том приликом ће представник Наручиоца проверити да ли испоручене ТАГ уређаји одговарају понуђеним.

О извршеној примопредаји ТАГ уређаја сачињава се *Записник о примопредаји ТАГ уређаја*, у коме се новоди марка, тип, количине испоручених ТАГ уређаја и износи припејд допуна, а који потписују представник Наручиоца и представник Извршиоца.

Испорука ће се вршити искључиво радним даном, у оквиру радног времена Наручиоца, од 9 до 15 сати.

СРЕДСТВО ФИНАНСИЈСКОГ ОБЕЗБЕЂЕЊА

Члан 6.

Као средства финансијског обезбеђења којима понуђач обезбеђује испуњење својих обавеза у поступку јавне набавке, изабрани понуђач, односно извршилац, доставља меницу.

**Меница**

Понуђач чија је понуда изабрана као најприхватљивија, односно Извршилац, обавезује се да ће приликом закључења уговора Наручиоцу доставити **бланко соло меницу**, као средство за обезбеђење за добро извршење посла, а која се Извршиоцу враћа у року 10 (десет) дана од дана реализације предмета набавке.

Бланко соло меница мора бити регистрована у Регистру Народне банке Србије, потписана од стране лица овлашћеног за заступање Извршиоца, са печатом Извршиоца, уз коју се доставља једнократно менично овлашћење, да се меница може попунитидо 10% од од укупне вредности предметне услуге без ПДВ, са роком важности најмање 10 (десет) дана дужe од дана истека рока за коначно извршење посла.

Извршилац је обавезан да уз меницу достави и копију картона депонованих потписа оверену на дан достављања менице, којом се доказује да је лице које потписује бланко соло меницу и менично овлашћење, овлашћено за потписивање и да нема ограничења за исто и оргинал или копију захтева за регистрацију меница.

Наручилац може да наплати меницу у случају неиспуњења обавеза Извршиоца.

ГАРАНТНИ РОКОВИ

Члан 7.

Гарантни рокови за ТАГ уређаје која су предмет набавке подлежу гаранцији произвођача и понуђач је у обавези да је достави приликом испоруке-примопредаје.

Гаранција произвођача важи према општим условима произвођача добара, односно ТАГ уређаја.

ЗАВРШНЕ ОДРЕДБЕ

Члан 8.

Уговорне стране су сагласне да се на све међусобне односе који нису дефинисани овим Уговором непосредно примењују одредбе Закона о облигационим односима, Закона о јавним набавкама и осталих позитивних прописа.

Све евентуалне спорове, настале из овог Уговора, уговорне стране су сагласне да решавају споразумно, а уколико то није могуће уговарају надлежност суда у Београду.

Члан 9.

Уговор ступа на снагу даном потписивања од стране Наручиоца и Извршиоца.

Све измене и допуне овог Уговора врше се у писаној форми.

Овај уговор важи до реализације уговорних обавеза, на период до годину дана или утрошка средстава предвиђених овим уговором.

Члан 10.

Овај уговор је сачињен у 6 (шест) истоветних примерака од којих свака страна задржава по 3 (три) примерка.

|  |  |  |
| --- | --- | --- |
| **За ИЗВРШИОЦА** |  | **За НАРУЧИОЦА** |

 ***др Владица Тинтор***

**Напомена:** *Обавезно попунити модел уговора, потписати га и оверити печатом. Уколико понуђач наступа у заједничкој понуди или са подизвођачима у обавези је да наведе назив и адресу свих понуђача, односно подизвођача са којима наступа у предметној набавци.*

 **8. ОБРАЗАЦ СТРУКТУРЕ ПОНУЂЕНЕ ЦЕНЕ**

 **СА УПУТСТВОМ КАКО ДА СЕ ПОПУНИ**

**Образац структуре цена**

| Р.бр. | Назив | Јединицамере | Количина | Јединичнацена без ПДВ(РСД) | Укупнацена без ПДВ(РСД) |
| --- | --- | --- | --- | --- | --- |
| 1. | ТАГ уређај за наплату путарине | комад | 15 |  |  |
| 2. | Остали зависни трошкови |  |  |  |  |

|  |  |
| --- | --- |
|  **УКУПНО СВЕ БЕЗ ПДВ** (РСД) |  |
|  УКУПНО ПДВ (......... %) (РСД) |  |
|  УКУПН СВЕ СА ПДВ (РСД) |  |

Напомена: Сви остали непоменути и зависни трошкови морају бити укључени у цену добара.

**Упутство о начину попуњавања обрасца структуре цена**

Образац структуре цена мора бити попуњен тако да се може проверити усклађеност појединачних цена са трошковима.

У Обрасцу структуре цена морају бити приказане цене по ставкама, у динарима или еврима, стопа ПДВ, укупна цена без ПДВ и са ПДВ.

Цена добијена сабирањем појединачних цена, тачке 1 и тачке 2, без ПДВ, служиће уједно и као цена за избор најповољнијег понуђача.

|  |  |  |
| --- | --- | --- |
| Датум: | М.П. | Потпис понуђача |
|  |  |  |

 **9. ОБРАЗАЦ ИЗЈАВЕ О НЕЗАВИСНОЈ ПОНУДИ**

У складу са чланом 26. Закона,

*(назив и адреса понуђача)*

даје:

**ИЗЈАВУ**

**О НЕЗАВИСНОЈ ПОНУДИ**

Под пуном материјалном и кривичном одговорношћу потврђујем да сам понуду **у поступку јавне набавке услуга** **– ТАГ уређаји за наплату путарине, са допунама путарине** за потребе Регулаторнe агенцијe за електронске комуникације и поштанске услуге, ЈН бр. 1-02-4047-3/18, поднео независно, без договора са другим понуђачима или заинтересованим лицима.

|  |  |  |
| --- | --- | --- |
| Датум: | М.П. | Потпис понуђача |
|  |  |  |

***Напомена:*** *У случају постојања основане сумње у истинитост изјаве о независној понуди, наручулац ће одмах обавестити организацију надлежну за заштиту конкуренције. Организација надлежна за заштиту конкуренције, може понуђачу, односно заинтересованом лицу изрећи меру забране учешћа у поступку јавне набавке ако утврди да је понуђач, односно заинтересовано лице повредило конкуренцију у поступку јавне набавке у смислу закона којим се уређује заштита конкуренције. Повреда конкуренције представља негативну референцу, у смислу члана 82. став 1. тачка 2) Закона.*

*Уколико понуду подноси група понуђача, Изјава мора бити потписана од стране овлашћеног лица сваког понуђача из групе понуђача и оверена печатом.*

 **10. ОБРАЗАЦ ИЗЈАВЕ О ОБАВЕЗАМА ПОНУЂАЧА**

 **НА ОСНОВУ ЧЛАНА 75. СТАВ 2. ЗАКОНА О ЈАВНИМ НАБАВКАМА**

На основу члана 75. став 2. Закона о јавним набавкама

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(назив и адреса понуђача)*

даје следећу изјаву:

**ИЗЈАВА**

Поштовао сам обавезе које произилазе из важећих прописа о заштити на раду, запошљавању и условима рада, заштити животне средине и гарантујем да немам забрану обављања делатности која је на снази у време подношења понуде.

Датум:\_\_\_\_\_\_\_\_\_\_\_\_ Потпис овлашћеног лица

Место:\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (М.П.)

 **11. ПРИЛОЗИ**

**Прилог П1**

**ИЗЈАВА ПОНУЂАЧА О ИСПУЊАВАЊУ УСЛОВА ИЗ ЧЛАНА 75. И 76. ЗАКОНА**

**У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

Сагласно члану 77. став 4. Закона, под пуном материјалном и кривичном одговорношћу, као заступник понуђача, дајем следећу

**ИЗЈАВУ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(уписати назив понуђача),*

у поступку јавне набавке мале вредности услуга, **ТАГ уређаји за наплату путарине, са допунама путарине**, за потребе Регулаторне агенције за електронске комуникације и поштанске услуге, означеном као ЈН 1-02-4047-3/18, испуњава све услове из члана 75. и 76. Закона, односно услове дефинисане конкурсном документацијом за предметну јавну набавку и то:

**Обавезни услови**

1. Понуђач је регистрован код надлежног органа, односно уписан у одговарајући регистар;
2. Понуђач и његов законски заступник нису осуђивани за неко од кривичних дела као члан организоване криминалне групе, нису осуђивани за кривична дела против привреде, кривична дела против животне средине, кривично дело примања и давања мита, кривично дело преваре;
3. Понуђач је измирио доспеле порезе, доприносе и друге јавне дажбине, у складу са прописима Републике Србије или стране државе када има седиште на њеној територији.

**Додатни услов**

1. Понуђач располаже неопходним пословним, кадровским и техничким капацитетом, односно понуђач у протеклих шест месеци, рачунајући од месеца који претходи месецу објављивања позива за подношење понуда, није био у блокади више од 20 дана. има довољан број расположивих стручних кадрова за реализацују предмета набавке и поседује опремљени пословни простор за обављање своје делатности и друге техничке капацитете потребне за реализацију предмета набавке.

Датум:\_\_\_\_\_\_\_\_\_\_\_\_ Потпис овлашћеног лица

М.П.

Место:\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Напомена:* ***У****колико понуду подноси група понуђача, Изјава мора бити потписана од стране овлашћеног лица сваког понуђача из групе понуђача и оверена печатом.*

**Прилог П2**

Пошиљалац:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса наручиоца:

**РЕПУБЛИКА СРБИЈА**

**РЕГУЛАТОРНА АГЕНЦИЈА ЗА ЕЛЕКТРОНСКЕ КОМУНИКАЦИЈЕ**

 **И ПОШТАНСКЕ УСЛУГЕ (РАТЕЛ)**

**ул. Палмотићева, бр. 2**

**11103 Београд ПАК 106306**

**Поступак јавне набавке мале вредности услуга**

**ТАГ УРЕЂАЈИ ЗА НАПЛАТУ ПУТАРИНЕ, СА ДОПУНАМА ПУТАРИНЕ**

|  |
| --- |
| **ЈН бр. 1-02-4047-3/18** |
|  |  |

 **НЕ ОТВАРАТИ**

**– ПОНУДА –**

****